Parafimi er keppnisgrein sem reynir á ganghæfileika , fegurð , kraft og glæsileika hestsins . Líkt og nafn greinarinnar gefur til kynna þá mynda tveir knapar par á reiðvellinum og reynir hún því mikið á samvinnu þeirra . Annar knapinn er atvinnuknapi og hinn áhugamaður en þó geta báðir knapar verið áhugamenn . Keppi tveir áhugamenn sem par skal það berast mótshöldurum við skráningu með skýringu þess efnis hvor knapinn keppir í stað atvinnumannsins . Tveir atvinnumenn geta ekki myndað par . Sýnendur hafa hámark 3 mínútur og 45 sekúndurtil sýningar þess besta sem knapar og hestar hafa uppá að bjóða . Þulur gefur merki þegar 30 sekúndur eru eftir af tímanum . Mikilvægt er að greinin gangi rösklega fyrir sig og því skulu pör ávallt vera tilbúin að koma inná völlinn um leið og parið á undan hefur lokið keppni . Þulur gefur knöpum merki þegar þeir mega hefja sína sýningu og þá skulu þeir ríða beint að upphafspunkti verkefnis . Tími og tónlist byrja þegar knapar hneigja sig . Knapar hneigja sig í lok sýningar sinnar og ljúka henni þar með . Ef knapar fara fram yfir uppgefin tímamörk fá þeir 0 fyrir þau atriði sem sýnd eru eftir að tímamörkum hefur verið náð . Einnig eru dregnir 2 heilir af einkunn pars fyrir framkvæmd . Í parafimi eru sex starfandi dómarar . Dómarar eitt , tvö , þrjú og fjögur eru staðsettir við langhlið og utan við reiðvöll . Dómarar fimm og sex eru staðsettir í stúkunni . Dómari eitt dæmir atvinnumanninn á gangtegundum og æfingum : Allar gangtegundir innan verkefnis hljóta einkunn . Lokaeinkunn knapa ákvarðast af meðaltali tveggja bestu gangtegunda , einkunn fyrir opinn sniðgang uppá báðar hliðar ( skylduæfing ) auk tveggja hæst dæmdu æfinga knapa . Dómari tvö dæmir áhugamanninn á gangtegundum og æfingum : Allar gangtegundir innan verkefnis hljóta einkunn . Lokaeinkunn knapa ákvarðast af meðaltali tveggja bestu gangtegunda , einkunn fyrir opinn sniðgang uppá báðar hliðar ( skylduæfing ) auk tveggja hæst dæmdu æfinga knapa . Dómari þrjú dæmir atvinnumanninn á gangtegundum og æfingum : Lokaeinkunn knapa ákvarðast af meðaltali tveggja bestu gangtegunda , einkunn fyrir opinn sniðgang uppá báðar hliðar ( skylduæfing ) auk tveggja hæst dæmdu æfinga knapa . Dómari fjögur dæmir áhugamanninn á gangtegundum og æfingum : Lokaeinkunn knapa ákvarðast af meðaltali tveggja bestu gangtegunda , einkunn fyrir opinn sniðgang uppá báðar hliðar ( skylduæfing ) auk tveggja hæst dæmdu æfinga knapa . Dómari fimm dæmir flæði sýningar : Lokaeinkunn pars ákvarðast af meðaltali þriggja þátta . Framkvæmd , fjölhæfni og reiðmennsku . Dómari sex dæmir flæði sýningar : Lokaeinkunn pars ákvarðast af meðaltali þriggja þátta . Framkvæmd , fjölhæfni og reiðmennsku . Gangtegundirnar tölt , brokk og stökk skal sýna að minnsta kosti eina langhlið , skálínu , fjórðungalínu eða miðlínu til þess að hljóta fullnaðareinkunn ( 45 metrar ) . Gangtegundina fet skal sýna að minnsta kosti 20 metra . Gangtegundina skeið skal sýna sem samsvarar ¾ af langhlið til þess að hreyfa einkunn . Gangtegundirnar skulu dæmdar á kvarðanum 0 – 10 . Listi yfir æfingar og þau atriði sem eru til hliðsjónar við dóm á þeim : Skipt yfir allan völlinn – Nákvæmar beygjur og hestur beinn . Riðinn hringur – Rétt lögun hrings , jafn hraði . Taumur gefinn – Hestur þiggur að lengja háls fram og niður í taumsambandi .